**Հավելված N 1**

**Կառավարության 2023 թվականի**

**----- --ի N ---Ն որոշման**

**Կ Ա Ր Գ**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ԼԻՑԵՆԶԱՎՈՐՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կանոնակարգվում են Հայաստանի Հանրապետության քաղաքաշինության բնագավառում «Լիցենզավորման մասին» Հայաստանի Հանրապետության օրենքի 43-րդ հոդվածով հաստատված աղյուսակի 17-րդ բաժնով սահմանված քաղաքաշինության գործունեության տեսակների լիցենզիա և լիցենզիային կից համապատասխան ներդիր ստանալու համար քաղաքաշինության գործունեության սուբյեկտներին ներկայացվող պահանջներն ու պայմանները:

2. Սույն կարգի 1-ին կետում նշված անձինք քաղաքաշինության բնագավառում լիցենզիա ստանալու նպատակով սույն հավելվածի աղյուսակ N 1-ում նշված գործունեության տեսակներին և ենթատեսակներին համապատասխան կարող են դիմել ինչպես յուրաքանչյուր գործունեության տեսակի բոլոր ենթատեսակների համար, այնպես էլ դրանցից մի քանիսի կամ յուրաքանչյուրի համար: Լիցենզիան տրամադրելիս՝ լիցենզիայի ներդիրում կատարվում է նշում հայցվող գործունեության ենթատեսակի վերաբերյալ։

3. Քաղաքաշինության գործունեության տեսակների լիցենզավորման և լիցենզիային կից՝ համապատասխան ենթատեսակի ներդիրի տրամադրման հարաբերությունները կանոնակարգվում են «Լիցենզավորման մասին», «Քաղաքաշինության մասին» օրենքներով, սույն կարգով և այլ իրավական ակտերով:

4. Քաղաքաշինական գործունեության լիցենզիան և լիցենզիային կից ներդիրը տրամադրում է Հայաստանի Հանրապետության քաղաքաշինության բնագավառի պետական կառավարման լիազոր մարմինը (այսուհետ՝ լիցենզավորող մարմին):

5. Անձը սույն հավելվածի N 1 աղյուսակում նշված ցանկացած քաղաքաշինության գործունեության տեսակով և ենթատեսակով կարող է գործունեություն իրականացնել, եթե նա ստացել է համապատասխան գործունեության տեսակի լիցենզիա և լիցենզիային կից համապատասխան ենթատեսակի ներդիր:

 6. Քաղաքաշինության գործունեության տեսակները և ենթատեսակներն են՝

Աղյուսակ N1

|  |  |  |  |  |  |  |
| --- | --- | --- | --- | --- | --- | --- |
| ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ | ներդիրներիծածկագրերը | քաղաքաշինական փաստաթղթերի կազմում՝ բացառությամբ կոնստրուկտորական և ճարտարապետական մասերի | քաղաքաշինական փաստաթղթերի փորձաքննություն | շինարարության իրականացում | շինարարության որակի տեխնիկական հսկողություն | քաղաքաշինական գործունեության օբյեկտների հետախուզման և հետազննման ծառայությունների մատուցում |
| ԼԻՑԵՆԶԻԱՅԻ ԴԱՍԵՐԸ/ՀԱՎԱՍՏԱԳՐԵՐԻ ԿԱՐԳԵՐԸ | N/ | 1/1 | 2/2 | 3/3 | 1/1 | 2/2 | 1/1 | 2/2 | 3/3 | 1/1 | 2/2 | 1/1 | 2/2 |
| ԼԻՑԵՆԶԻԱՆԵՐԻ ԾԱԾԿԱԳՐԵՐԸ | N | 01 | 02 | 03 | 04 | 05 |
|  ԼԻՑԵՆԶԻԱՅԻ ԱՆԲԱԺԱՆԵԼԻ ՄԱՍ ԿԱԶՄՈՂ ՆԵՐԴԻՐՆԵՐԻ ՏԵՍԱԿՆԵՐԸ | 01. |  | ճարտարապետաշինարարական փաստաթղթերի ճարտարապետական մաս (բացառությամբ պատմամշակութային արժեք ներկայացնող օբյեկտների վերակառուցման և վերականգնման) |  |  |  |
| 02. |  |  քաղաքաշինության և տարածական պլանավորման մաս. |  |  |  |
| 03. |  | պատմամշակութային արժեք ներկայացնող օբյեկտների վերակառուցում, վերականգնում |  |  |  |
| 04. |  | ճարտարապետաշինարարական փաստաթղթերի կոնստրուկտորական մաս. | բնակելի, հասարակական և արտադրական կառույցներ | բնակելի, հասարակական և արտադրական կառույցներ |  |
| 05. | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ)..  | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) |  |
| 06. | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր) | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր). | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր) | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր) |  |
| 07. | հիդրոտեխնիկական (հիդրոտեխնիկական կառուցվածքներ և համակարգեր, հիդրոէներգետիկ կառույցներ) | հիդրոտեխնիկական (հիդրոտեխնիկական կառուցվածքներ և համակարգեր, հիդրոէներգետիկ կառույցներ) | հիդրոտեխնիկական (հիդրոտեխնիկական կառուցվածքներ և համակարգեր, հիդրոէներգետիկ կառույցներ) |  հիդրոտեխնիկական (հիդրոտեխնիկական կառուցվածքներ և համակարգեր, հիդրոէներգետիկ կառույցներ). |  |
| 08. | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) |  ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա). |  |
| 09. | տրանսպորտային (տրանսպորտային ուղիներ, ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, ուղեանցներ, թունելներ, էստակադաներ, հենապատեր և այլն) |  տրանսպորտային (տրանսպորտային ուղիներ, ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, թունելներ, ուղեանցներ, էստակադաներ, հենապատեր և այլն) | տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, ուղեանցներ, թունելներ, էստակադաներ, հենապատեր և այլն). |  տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, ուղեանցներ, թունելներ, էստակադաներ, հենապատեր և այլն) |  |
| 10. | կապ (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) |  կապ (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) |  կապ (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ).  | կապ (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) |  |
| 11. |  | ինժեներաերկրաբանական հետախուզում |  |  |  շենքերի և շինությունների տեխնիկական վիճակի հետազննություն և անձնագրավորում |
| 12 |  |  |  |  | ինժեներաերկրաբանական հետախուզում |
| 13 |  |  |  |  | գեոդեզիական ծառայություններ |

7. Մասնագետի մասնագիտական որակավորում ունենալու փաստը հաստատվում է 2-րդ հավելվածով հաստատված կարգով՝ համապատասխան մասնագիտությամբ տրված հավաստագրով:

8. Քաղաքաշինական գործունեության լիցենզիա տրվում է եթե՝

1) հայտատուն ներկայացրել է սույն հավելվածի աղյուսակ N 1-ում նշված հայցվող լիցենզիայի դասին, գործունեության տեսակին և ենթատեսակին համպատասխան առնվազն մեկ հավաստագրված մասնագետի կազմակերպությունում ներգրավվածության վերաբերյալ իրավահաստատող փաստաթուղթ,

2) հայտատուն ներկայացրել է համապատասխան այլ մասնագետների և (կամ) սարքավորումների և (կամ) տեխնիկական միջոցների առանձին տեսակների ներգրավվածության վերաբերյալ համապատասխան իրավահաստատող փաստաթղթեր (սույն կարգով կամ «Քաղաքաշինության բնագավառում աշխատանքների կատարման և ծառայությունների մատուցման» գործելակարգերով սահմանված պահանջի առկայության դեպքում):

**2. ԼԻՑԵՆԶԻԱ ԵՎ ՀԱՄԱՊԱՏԱՍԽԱՆ ՆԵՐԴԻՐ ՍՏԱՆԱԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԸ**

 9. Հայտատուն լիցենզիա ստանալու համար լիցենզավորող մարմին ներկայացնում է հետևյալ անհրաժեշտ փաստաթղթերը՝

1. լիցենզիա ստանալու մասին հայտ` համաձայն N 1-1 ձևի, նշելով իրավաբանական անձի անվանումը և կազմակերպաիրավական ձևը, պետական գրանցման համարը, գտնվելու և գործունեության իրականացման վայրերը, հեռախոսահամարները, էլեկտրոնային հասցեն, 1-ին դասի լիցենզիաների դեպքում նաև պաշտոնական կայքի անվանումը, լիցենզավորման ենթակա գործունեության տեսակը, որը հայտատուն մտադիր է իրականացնել,
2. տվյալներ կազմակերպությունում ներգրավված՝ սույն հավելվածի աղյուսակ N 1-ում նշված հայցվող գործունեության տեսակին և ենթատեսակին համապատասխան առնվազն մեկ հավաստագրված մասնագետի մասին,
3. Սույն կարգով սահմանված հայցվող լիցենզիայի դասին համապատասխան կազմակերպությունում ներգրավված ոչ պատասխանատու անձ հանդիսացող մասնագիտական կազմի և տեխնիկա-սարքավորումների վերաբերյալ տեղեկություններ (ՀՀ պետական եկամուտների կոմիտեի կողմից վարվող գրանցամատյաններից քաղվածք, տեխնիկա-սարքավորումների վարձակալության դեպքում պայմանագրերիի պատճեններ),
4. ՀՀ պետական եկամուտների կոմիտեի կողմից տրամադրված պատասխանատու մասնագետի (հավաստագրված մասնագետի) անհատական հաշվի քաղվածքը,
5. «Պետական տուրքի մասին» Հայաստանի Հանրապետության օրենքին համապատասխան պետական տուրքի վճարման գեներացված անդորրագրի 20-նիշանոց ծածկագիրը (առկայության դեպքում),
6. հայտատուն կարող է ներկայացնել լրացուցիչ այլ փաստաթղթեր, տեղեկություններ և նյութեր,

10. Լիցենզիա ստանալու համար օրենքով և սույն կարգով նախատեսված անհրաժեշտ փաստաթղթերը, հայտատուն ներկայացնում է.

1) էլեկտրոնային համակարգի միջոցով՝ ընդ որում, համակարգը հնարավորություն է տալու ինքնաշխատ եղանակով ստուգել ներկայացված փաստաթղթերը՝ բացառելով սխալ տեղեկատվության ներակայացումը,

2) թղթային տարբերակով ներկայացված հայտերը և կից փաստաթղթերը ներբեռնվում են համակարգ լիցենզավորող մարմնի կողմից,

3) 4-րդ հավելվածով սահմանված դիմումների և հայտերի ձևաթղթերով նախատեսված՝ անձնական տվյալների մշակման, ինչպես նաև դիմումի մեջ և կից փաստաթղթերում առկա տեղեկությունների ստուգման համար, հայտատուի համաձայնության դեպքում, պետական և համայնքային մարմիններից սույն կարգով սահմանված հայտին կից պահանջված փաստաթղթերը չեն ներկայացվում,

5) լիցենզավորող մարմինը հայտատուի կողմից ներկայացրած անձնական տվյալների իսկությունը ստուգում է օգտագործելով պաշտոնական աղբյուրներից ստացված տվյալներ կամ դրա մասին պետական կամ տեղական ինքնակառավարման մարմիններից էլեկտրոնային առցանց եղանակով ստանալով տեղեկատվություն, ընդ որում, նման հարցում ուղարկվելու դեպքում համապատասխան մարմինները հարցումը ստանալու օրվան հաջորդող երեք աշխատանքային օրվա ընթացքում տրամադրում են համապատասխան տեղեկատվությունը:

6) թղթային տարբերակով հայտ ներկայացնելու դեպքում օրենքով և սույն կարգով նախատեսված անհրաժեշտ փաստաթղթերը ներկայացվում են ողջ ծավալով:

**3. ԼԻՑԵՆԶԻԱՅԻ ԵՎ (ԿԱՄ) ՆԵՐԴԻՐԻ ՏՐՄԱՆ ԸՆԹԱՑԱԿԱՐԳԸ**

11. Լիցենզավորող մարմինը լիցենզիա և համապատասխան ներդիր տալու, լիցենզիայի և (կամ) ներդիրի գործողությունը կասեցնելու կամ դադարեցնելու մասին եզրակացություններ տալու նպատակով ստեղծում է լիցենզավորող հանձնաժողով, որի կանոնադրությունը և անհատական կազմը հաստատում է լիցենզավորող մարմինը:

12. Լիցենզավորող հանձնաժողովը լիցենզիա տալու մասին հայտը քննարկում է «Լիցենզավորման մասին» Հայաստանի Հանրապետության օրենքով սահմանված կարգով:

13. Լիցենզիա ստանալու մասին հայտը մերժվում է «Լիցենզավորման մասին» Հայաստանի Հանրապետության օրենքով նախատեսված հիմքերի առկայության դեպքում և օրենքով սահմանված կարգով:

14. Լիցենզիա և (կամ) ներդիր ստանալու մասին հայտը լիցենզավորող մարմնի կողմից բավարարվելու դեպքում լիցենզավորող մարմինը հայտատուին տրամադրում է հայցվող գործունեության տեսակին և ենթատեսակին համապատասխան լիցենզիա և լիցենզիային կից ներդիր՝ պատասխանատու անձանց մասով: Լիցենզավորված անձն իրավունք ունի միայն գործունեություն իրականացնելու լիցենզիային կից տրամադրված քաղաքաշինական գործունեության ենթատեսակին համապատասխան:

15. Լիցենզիան և (կամ) ներդիրը վերաձևակերպվում են և լիցենզիայի գործողությունը կասեցվում կամ դադարեցվում է «Լիցենզավորման մասին» Հայաստանի Հանրապետության օրենքով նախատեսված հիմքերով ու կարգով:

16. Լիցենզիայի համապատասխան ներդիրը վերաձևակերպվում է, եթե.

1) փոփոխվել է լիցենզավորված քաղաքաշինական սուբյեկտի պատասխանատու մասնագետը,

2) փոփոխվել է պատասխանատու մասնագետի անձնագրային տվյալները,

3) պատասխանատու մասնագետների ցանկում ընդգրկվել է նոր հավաստագրված մասնագետ:

**4. ԼԻՑԵՆԶԻԱՅԻ ԿԱՄ ԿԻՑ ՏՐԱՄԱԴՐՎՈՂ ՆԵՐԴԻՐԻ ՎԵՐԱՁԵՎԱԿԵՐՊՄԱՆ ԿԱՄ ՆՈՐ ՆԵՐԴԻՐԻ ՏՐԱՄԱԴՐՄԱՆ ԸՆԹԱՑԱԿԱՐԳԸ**

17. «Լիցենզավորման մասին» օրենքի 32-րդ հոդվածով և սույն հավելվածի 16-րդ կետով սահմանված ցանկացած դեպքում՝ լիցենզավորված անձը, մինչև այդ փոփոխությունները կատարելը, լիցենզավորող մարմին է ներկայացնում լիցենզիայի և (կամ) ներդիրի վերաձևակերպման մասին հայտ` համաձայն N 1-3 ձևի: Հայտին կից ներկայացվում են վերաձևակերպման համար հիմք հանդիսացող փաստաթուղթը:

18. Լիցենզավորող մարմինը սույն կարգի 16-րդ կետի համաձայն ստացած հայտը և կից փաստաթղթերն ստանալուց հետո 5 աշխատանքային օրվա ընթացքում, էլեկտրոնային եղանակով` հայտատուին է տրամադրում պատասխանատու անձանց վերաձևակերպված լիցենզիայի ներդիրը (ներդիրները):

19. Սույն կարգի 16-րդ կետի համաձայն ներկայացված հայտը մերժվում է, եթե հայտին կից ներկայացված փաստաթղթերը չեն համապատասխանում «Լիցենզավորման մասին» օրենքով և սույն կարգով սահմանված պայմաններին և պահանջներին:

20. Սույն կարգով սահմանված ներդիրի տրամադրման կամ ներդիրի ստացման մասին հայտը մերժվում է լիցենզավորող մարմնի որոշմամբ:

**5. ԼԻՑԵՆԶԻԱՅԻ ԳՈՐԾՈՂՈՒԹՅԱՆ ԺԱՄԿԵՏԻ ԵՐԿԱՐԱՁԳՈՒՄԸ**

21. Լիցենզավորված անձը լիցենզիայի գործողության ժամկետի ավարտից ոչ շուտ, քան 3 ամիս առաջ լիցենզիայի ժամկետը երկարաձգելու հայտ (Ձև 1-3) է ներկայացնում լիցենզավորող մարմին:

22. լիցենզիայի գործողության ժամկետը երկարաձգվում է նախկինում տրված լիցենզիայի գործողության ժամկետի չափով, եթե օրենքով այլ բան նախատեսված չէ.

23. լիցենզիայի գործողության ժամկետի երկարաձգման հայտում պետք է նշվի հայցվող ժամանակը:

24. Լիցենզիայի գործողության ժամկետը երկարաձգվում է լիցենզավորված անձի կողմից հայտը և անհրաժեշտ փաստաթղթերը ներկայացնելու օրվան հաջորդող հինգերորդ օրը:

25. Լիցենզիայի գործողության ժամկետի երկարաձգման հայտերի վերաբերյալ որոշումները կայացվում են առանց լիցենզավորող հանձնաժողովի որոշման: Սակայն նշված հայտի մերժման հիմքի առկայության դեպքում կամ հայտատուի պահանջով պետք է իրականացվի հայտի քննարկում՝ լսումների կարգով, բացառությամբ պետական տուրքը չվճարելու հիմքով «Լիցենզավորման մասին» օրենքի 23.1-ին հոդվածի 4-րդ մասով նախատեսված մերժման դեպքի:

26. Լիցենզիայի գործողության ժամկետի երկարաձգման հայտը ներկայացվում է էլեկտրոնային համակարգի միջոցով:

27. Լիցենզիայի գործողության ժամկետի երկարաձգման մասին հայտի մերժումը իրականացվում է «Լիցենզավորման մասին» օրենքի 31-րդ հոդվածին համապատասխան:

28. Լիցենզիաները և (կամ) ներդիրը տրվում է բացառապես էլեկտրոնային եղանակով` հայերեն լեզվով:

29. Լիցենզիայի և (կամ) ներդիրի վավերականության ստուգումն ու էլեկտրոնային բնօրինակի ներբեռնումը հնարավոր է իրականացնել Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում մուտքագրելով հսկիչ համարը կամ սկանավորելով արագ արձագանքման ծածկագիրը (QR Code)։

30. Հավաստագրերի հսկիչ համարը կորցնելու դեպքում այն տրամադրվում է դիմումն ստանալուց հետո` 3 աշխատանքային օրվա ընթացքում՝ անվճար: